Impumela Yemidlalo YeCastle Lager Premier Soccer League
Iqembu le Border Strikers linqobe ele Tsholotsho nge 1 ka nya enkundleni yeMaglas okube ngokwakuqala ukuba iqembu leli lithole imiklomelo selokhu liqale ukudlala kusigaba se PSL.
BULAWAYO — Iqembu leCaps United litshaye eleChicken Inn nge2 ka 1 emdlalweni obusenkundleni yeLuveve ngoLwesithathu. Abahlohlele iMakepekepe ngabathi uBrian Abbas Amidu kanye loLeonard Tsipa. Iqembu le Chicken Inn lona lihlohlelwe ngu Edmore Chirambadare. Limpumela itsho ukuba iCaps United isiqanse yayahlala kundawo yesibili engalaneni yemiklomelo. Leliqembu lilemiklomelo elitshumi lasikhombisa njalo selitshiywa ngemiklomelo emibili liqembu le FC Platinum lona elihamba phambili kumidlalo yalonyaka. ​Ekhuluma ekupheleni komdlalo umqeqetshi weCaps uLloyd Chitembwe utshayele ihlombe abadlali bakhe. Kweminye imidlalo iqembu le Triangle linqobe eleMutare City Rovers nge3 ka1 emdlalweni obusenkundleni yeGibbo, iqembu le ZPC Kariba linqobe eleHwange nge 1 ka nya emdlalweni obuseNyamhunga kwathi iBorder Strikers yona yanqoba iTsholotsho nge1 ka nya enkundleni yeMaglas. Ngokwakuqala ukuthi iqembu leBorder Strikers lithole imiklomelo selokhu liqale ukudlala kusigaba sePSL. Emdlalweni obusenkundleni yeBarbourfields iqembu leBulawayo City linqobe eleNgezi Platinum ngeka 1-0. Ohlohlele iqembu leli ngu Eddie Nkhulungo. Imidlalo yePSL iqhubekela phambili ngoLwesine lapho iqembu leHow Mine elizangqikilana khona leleFC Platinum enkundleni yeLuveve. NgoLwesihlanu iHarare City lizemukela iChapungu enkundleni yeRufaro kuthi ngoMgqibelo iqembu leDynamos lizangqikilana lele Highlanders enkundleni yeNational Sports.